**Tisztelt Hallgatók!**

Az SZTE Kollégiumi Szabályzata (KSZ) rendelkezéseinek megfelelően a 2015. júliusában felvételt nyert elsőéves hallgatók számára kollégiumi felvételre pályázatot hirdet.

A kollégiumi felvételre vonatkozó pályázatot az SZTE Kollégiumi Szabályzata és a kollégiumi jelentkezések pontozásos rendszeréről, elbírálásának eljárási és szervezeti rendjéről szóló szabályzat alapján kell benyújtani.

**A pályázat benyújtásának határideje: 2015. augusztus 7. 23:59 perc.**

A pályázatot az SZTE elektronikus (internetes) pályázati rendszerében kell benyújtani. (<https://modulo.etr.u-szeged.hu/modulo/>)

Az érvényesen benyújtott, de formai hiba miatt elutasított pályázatok esetében 2015. augusztus 10-12. között – ugyancsak az elektronikus rendszer keretei között – hiánypótlásra van lehetőség.

E határidő után további hiánypótlásra már nincs lehetőség.

A hallgató a tanulmányai szerint illetékes kollégiumba kérhet kollégiumi elhelyezést a KSZ 4.§ (5) –(6) szerint.

* az **ÁJTK hallgatói** az ún. karközi kollégiumokba: Herman Ottó „A” Kollégium és a Herman Ottó „B” Kollégium, Károlyi Mihály Kollégium, Móra Ferenc Szakkollégium, Öthalmi Diáklakások,
* az **ÁOK hallgatói** az Apáthy István kollégiumba és az id. Jancsó Miklós Kollégiumba,
* a **BTK hallgatói** az ún. karközi kollégiumokba: Herman Ottó „A” Kollégium és a Herman Ottó „B” Kollégium, Károlyi Mihály Kollégium, Móra Ferenc Szakkollégium, Öthalmi Diáklakások,
* az **ETSZK hallgatói** a Béke utcai Kollégiumba és a Madzsar József Kollégiumba,
* a **FOK hallgatói** az Apáthy István kollégiumba és az id. Jancsó Miklós Kollégiumba,
* a **GTK hallgatói** az ún. karközi kollégiumokba: Herman Ottó „A” Kollégium és a Herman Ottó „B” Kollégium, Károlyi Mihály Kollégium, Móra Ferenc Szakkollégium, Öthalmi Diáklakások,
* a **GYTK hallgatói** a Semmelweis Ignác Kollégiumba,
* a **JGYPK hallgatói** a Teleki Blanka Kollégiumba,
* a **MGK hallgatói** a Mezőgazdasági Kar Kollégiumába (Hódmezővásárhely, Petőfi u. 10-12.),
* a **MK hallgatói** a Mérnöki Kar Kollégiumába,
* a **TTIK hallgatói** az ún. karközi kollégiumokba: Herman Ottó „A” Kollégium és a Herman Ottó „B” Kollégium, Károlyi Mihály Kollégium, Móra Ferenc Szakkollégium, Öthalmi Diáklakások,
* a **ZMK hallgatói** a Károlyi Mihály Kollégiumba.

A pályázati űrlap részei: a hallgató szociális helyzetére irányuló kérdések és nyilatkozatok, a felvételi pontszámokra vonatkozó adatok, valamint az MA/MSC szakra felvételt nyert hallgatók esetében a korábbi közéleti, sporttevékenységre szóló adatok. Ezen adatokhoz, a szabályzatokban megállapított pontrendszer alapján, az elektronikus rendszer pontokat rendel. [A pontszámításra vonatkozó adatok a kollégiumi jelentkezések pontozásos rendszeréről, elbírálásának eljárási és szervezeti rendjéről szóló szabályzat 3.§ és az 1. 2. és az 5. sz. mellékleteiben találhatóak. Az újonnan felvett alapszakos és az osztatlan képzésre felvételt nyert első éves hallgatóknak a kollégiumi jelentkezéskor a szociális helyzetükre vonatkozó űrlapot kell feltölteniük (általános helyzetfelmérő űrlapot kell kitölteni). Az így megállapított pontok szerint, kollégiumonként elkülönítetten határozzák meg a kollégiumi bizottságok a hallgatók sorrendjét. Az egyes kollégiumokban meghatározott férőhelyek száma alapján a felállított sorrend szerint nyerhetnek a hallgatók felvételt a kollégiumokba.

Férőhely hiányában elutasított hallgatók várakozó listára kerülnek azért, hogy a később megüresedett kollégiumi férőhelyekre bekerülhessenek.

Adatok, vagy igazolások hiányával leadott felvételi kérelmet hiányos adatszolgáltatás miatt el kell utasítani. [KSZ 4.§ (19)]

**A pályázat elbírálásának határideje: 2015. augusztus 18.**

Az a hallgató, akinek pályázatát elutasították, fellebbezéssel élhet – szintén a MODULO elektronikus felületén - 2015. augusztus 21-ig annál a kollégiumi bizottságnál, ahova jelentkezett.

A jogorvoslati kérelem elbírálásának határideje: 2015. augusztus 27.

A pontozásos rendszer egyes elemeiről felvilágosítás kérhető az Egyetemi Hallgatói Önkormányzatnál (EHÖK IRODA, Szeged, Szentháromság utca 34. tel: 62/544-845), és az adott kollégiumban.

**Kérjük a hallgatókat, hogy a kollégiumi felvételre vonatkozó pályázataikat időben minél korábban nyújtsák be!!!**

Szeged, 2015. július 17.

Prof. Dr. Karsai Krisztina s.k.

oktatási rektorhelyettes